title: He
text: He ye a cinquena letra de l'alfabeto fenicio, de l'alfabeto hebreu, de l'alfabeto arameu y de l'alfabeto siriaco y equival a la letra arabe Hā y representa o fonema fricativo glotal xordo.
  
  Os Chodigos d'Aragón y de Navarra podeban adaptar probablement transliterando as parolas con esta letra con una h de l'alfabeto latín en parolas propias d'o chudaísmo como torah. Manimenos en l'antroponimia veyemos diferents casos, podeban adaptar os suyos antroponimos que en hebreu tienen He transliterando con h (Jehuda), pero a vegatas adaptaban estos antroponimos con una f, (no podemos saber si tamién lo feban foneticament). D'esta traza l'antroponimo Yəhûdāh lo escribiban Jefuda u Jafuda.
  
  Referencias 
  
  Alfabeto hebreu